Άντονι Μινγκέλα

Ο **Άντονι Μινγκέλα** (*Anthony Minghella*, 6 Ιανουαρίου 1954 - 18 Μαρτίου 2008) ήταν βραβευμένος με Όσκαρ σκηνοθέτης από το Ηνωμένο Βασίλειο. Ήταν επίσης θεατρικός συγγραφέας, σεναριογράφος και από το 2003 ως το 2007 πρόεδρος της Επιτροπής Σκηνοθετών στο Βρετανικό Ινστιτούτο Κινηματογράφου. Η πιο γνωστή του ταινία είναι *[[Ο Άγγλος ασθενής (ταινία)|Ο Άγγλος ασθενής]]*.
 
## Βιογραφία
Γεννήθηκε στις 6 Ιανουαρίου του 1954 στο νησί Γουάιτ και ήταν γιος ιδιοκτητών ενός εργοστασίου παρασκευής παγωτών. Ο πατέρας του ήταν Ιταλός και Σκώτος, ο ίδιος είχε ρίζες από το Λάτσιο. 

Έκανε σπουδές στο Πανεπιστήμιο Χαλ, τελικά όμως εγκατέλειψε το διδακτορικό του. Παντρεύτηκε με τη χορογράφο Καρολάιν Τσόα και απέκτησε έναν γιο, επίσης ηθοποιό, το Μαξ, και μία κόρη, τη Χάνα, βοηθό παραγωγής στο *[[Ο ταλαντούχος κύριος Ρίπλεϊ]]*.

### Καριέρα
Ουσιαστικά η καριέρα του άρχισε το 1985 με το *Whale Music*. Το ντεμπούτο του ως σκηνοθέτη έγινε με το θεατρικό έργο  *Play* και το *Happy Days*. Τη δεκαετία του 1980 αφοσιώθηκε στην τηλεόραση και εργάστηκε ως σκηνοθέτης και σεναριογράφος  για τηλεοπτικές σειρές.

Το 1996 βραβεύτηκε με Όσκαρ Σκηνοθεσίας για την ταινία του *[[Ο Άγγλος ασθενής (ταινία)|Ο Άγγλος ασθενής]]*. Τρία χρόνια μετά, ήταν υποψήφιος για Όσκαρ σεναρίου με το έργο *[[Ο ταλαντούχος κύριος Ρίπλεϊ]]*.  Επίσης, σκηνοθέτησε και έργα όπερας.

### Θάνατος
Ο Μινγκέλα πέθανε στις 18 Μαρτίου του  2008 από εγκεφαλική αιμορραγία, σε νοσοκομείο του Λονδίνου, μία εβδομάδα έπειτα από χειρουργική επέμβαση για την αφαίρεση όγκου από τις αμυγδαλές και το λαιμό.

## Φιλμογραφία
### Ως σκηνοθέτης

### Παραγωγός
* *Άιρις* (*Iris*) (2001) (διευθυντής παραγωγής)
* *Παράδεισος* (*Heaven*) (2002)
* *Ο Ήσυχος Αμερικανός* (*The Quiet American*) (2002) (διευθυντής παραγωγής)
* *Η Διερμηνέας* (*The Interpreter*) (2005) (διευθυντής παραγωγής)
* *Πύρινοι Δρόμοι* (*Catch a Fire*) (2006)
* *Μάικλ Κλέιτον* (*Michael Clayton*) (2007) (διευθυντής παραγωγής)
* *[[Σφραγισμένα χείλη]]* (*The Reader*) (2008)
* *Margaret* (2011) (διευθυντής παραγωγής)

## Επιλεγμένα θεατρικά έργα
* *Whale Music*
* *Two Planks And A Passion*
* *A Little Like Drowning*
* *Made In Bangkok*
* *Cigarettes and Chocolate*

## Βραβεία
* 1984 Βραβείο του Θεατρικού Κύκλου Κριτικών του Λονδίνου  - καλύτερο νέο θεατρικό έργο
* 1986 Βραβείο του Θεατρικού Κύκλου Κριτικών του Λονδίνου  - καλύτερο νέο θεατρικό έργο για το  *Made in Bangkok*
* 1988 Βραβείο Giles Cooper- για το ραδιοφωνικό θεατρικό έργο  *Cigarettes and Chocolate*
* 1992 Βραβείο BAFTA - καλύτερου αρχικού σεναρίου για το  *Truly, Madly, Deeply* (1990)
* 1997 Όσκαρ - καλύτερου σκηνοθέτη για το  *Ο Άγγλος Ασθενής* (1996)
* 1997 Βραβείο BAFTA  - καλύτερης ταινίας για το  *[[Ο Άγγλος ασθενής (ταινία)|Ο Άγγλος ασθενής]]* (1996) (από κοινού με τον Σολ Ζάεντς)
* 1997 Βραβεία Broadcast Film Critics Association - Καλύτερου σκηνοθέτη και καλύτερο σενάριο  για το  *[[Ο Άγγλος ασθενής (ταινία)|Ο Άγγλος ασθενής]]* (1996)
* 1997 Βραβείο Ένωσης Αμερικανών Σκηνοθετών -  Εξαιρετικής κινηματογραφίας  για το  *[[Ο Άγγλος ασθενής (ταινία)|Ο Άγγλος ασθενής]]* (1996)
* 1997 Χρυσή Σφαίρα - Καλύτερου σκηνοθέτη για το  *[[Ο Άγγλος ασθενής (ταινία)|Ο Άγγλος ασθενής]]* (1996) 
* 1999 Βραβείο Εθνικής Επιτροπής Κριτικών - Καλύτερου σκηνοθέτη για το  *[[Ο ταλαντούχος κύριος Ρίπλεϊ]]* (1999)
* 2003 Βραβείο Εθνικής Επιτροπής - Καλύτερο διασκευασμένο σενάριο για το *Cold Mountain* (2003)

## Παραπομπές

## Εξωτερικοί σύνδεσμοι
*  Συνέντευξη του σκηνοθέτη, 2006

Κατηγορία:Άγγλοι σεναριογράφοι
Κατηγορία:Άγγλοι θεατρικοί συγγραφείς
Κατηγορία:Βραβευμένοι με Χρυσή Σφαίρα
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Άγγλοι σκηνοθέτες κινηματογράφου